ZZ Top

**ZZ Top** je američka rock grupa osnovana 1969. godine u Houstonu, Texas. Više od pedeset godina grupu su činili gitarista i pjevač Billy Gibbons, basista i pjevač Dusty Hill, sve do njegove smrti 2021. godine, te bubnjar Frank Beard. Grupa je razvia prepoznatljiv zvuk zasnovan na Gibbonsovom blues stilu i ritmičkoj sekciji koju su činili Hill i Beard. Postali su popularni zahvaljujući nastupima uživo, duhovitim tekstovima, te specifičnom imidžu Gibbonsa i Hilla koji su nosili sunčane naočare, šešire i duge brade.

ZZ Top je formiran nakon raspada Gibbonsove prethodne grupe 1969. godine. Već naredne godine potpisali su ugovor sa izdavačkom kućom London Records i objavili svoj prvi album, *[[ZZ Top's First Album]]* (1971). Uslijedila su izdanja *[[Tres Hombres]]* (1973) i *[[Fandango!]]* (1975), na kojima su se našli čuveni singlovi „La Grange“ i „Tush“. Do sredine 1970-ih, ZZ Top je postao poznat širom Sjeverne Amerike po svojim energičnim nastupima, uključujući turneju Worldwide Texas Tour (1976–77), koja je postigla veliki kritički i komercijalni uspjeh. Nakon pauze, ZZ Top se vratio 1979. godine sa novim muzičkim pravcem i vizuelnim identitetom — upravo tada su Gibbons i Hill počeli nositi brade do grudi. Sa albumom *[[El Loco]]* (1981) počeli su eksperimentisati sa sintisajzerima i ritam mašinama. Međunarodni uspjeh i mejnstrim zvuk učvrstili su albumima *[[Eliminator (album)|Eliminator]]* (1983) i *[[Afterburner]]* (1985), koji su uveli uticaje novog vala, punk rocka i dance rocka. Popularnost muzičkih spotova za hitove poput „Gimme All Your Lovin'“, „Sharp Dressed Man“ i „Legs“ omogućila im je ogromnu prisutnost na MTV-ju i status ikona pop kulture 1980-ih.

Nakon desetog albuma *[[Recycler]]* (1990), grupa je nastavila sa uspješnim eksperimentisanjem na albumima *[[Antenna]]* (1994), *[[Rhythmeen]]* (1996), *[[XXX (album ZZ Topa)|XXX]]* (1999) i *[[Mescalero]]* (2003). Godine 2018. ušli su u *[[Guinnessova knjiga rekorda|Guinnessovu knjigu rekorda]]* kao najduže aktivna grupa koja nikada nije mijenjala svoju postavu. Dusty Hill je preminuo 28. jula 2021. u svom domu u Houstonu u 72. godini. U skladu sa njegovom željom, zamijenio ga je dugogodišnji gitarski tehničar grupe, Elwood Francis.

Tokom karijere, ZZ Top je objavio 15 studijskih albuma i prodao oko 50 miliona primjeraka širom svijeta. Osvojili su tri MTV Video Music Awards nagrade, a 2004. godine su primljeni u Rock and Roll Hall of Fame. Godine 2015. *[[Rolling Stone]]* je Billyja Gibbonsa uvrstio na 32. mjesto liste najvećih gitarista svih vremena.

## Historija
### Formiranje i rane godine
Radom grupe ZZ Top rukovodio je Bill Ham, rodom iz Waxahachieja u Texasu, koji se sprijateljio sa Gibbonsom godinu dana ranije. Svoj prvi singl, „Salt Lick“, objavili su 1969. godine, dok se na B-strani nalazila pjesma „Miller's Farm“. U tom trenutku, sva tri člana grupe imala su po 20 godina. Zbog nedostatka interesovanja velikih američkih diskografskih kuća, ZZ Top je prihvatio ugovor sa London Recordsom, američkom podružnicom britanske kuće Decca Records. Nakon što se Hill preselio iz Dallasa u Houston, grupa je 1970. godine zvanično potpisao ugovor sa ovom izdavačkom kućom. Svoj prvi zajednički koncert održali su u februaru 1970. u Beaumontu u Texasu. Pored uloge vođe grupe, Gibbons je postao glavni tekstopisac i muzički aranžer. Njihov debi album, *[[ZZ Top's First Album]]* (1971), jasno je odražavao snažne blues uticaje grupe. Uslijedio je album *[[Rio Grande Mud]]* (1972), sa kojeg se izdvojio „Francine“, njihov prvi singl koji se našao na listi singlova.

### Prva decenija uspjeha i prepoznatljiv zvuk
ZZ Top je objavio album *[[Tres Hombres]]* 1973. godine, koji je početkom 1974. dostigao osmo mjesto na listi Billboard 200. Specifičan zvuk albuma bio je rezultat propulzivne ritam sekcije Hilla i Bearda, uz karakterističan Gibbonsov gitarski ton. Na narednoj turneji grupa je nizala rasprodate koncerte širom SAD. Tokom ove turneje, ZZ Top je snimio žive nastupe koji su ispunili jednu stranu albuma *[[Fandango!]]* iz 1975. godine, dok su se na drugoj strani nalazile nove studijske pjesme. Album je dostigao 10. mjesto na listi Billboard Hot 100, a singl „Tush“ je dostigao na 20. mjesto iste liste.

U maju 1976. godine, grupa je započeo veliku turneju Worldwide Texas Tour kao promociju za album *Fandango!*. Turneja se protegla i na 1977. godinu, sa ukupno 98 nastupa tokom 18 mjeseci. Album *[[Tejas (album)|Tejas]]*, snimljen tokom pauze u turneji i objavljen u novembru 1976. godine, bio je njihov posljednji rad pod ugovorom sa London Recordsom. Iako nije bio uspješan niti kritički hvaljen kao prethodna dva albuma, dostigao je 17. mjesto na listi Billboard 200. Ipak, singlovi „It's Only Love“ i „Arrested for Driving While Blind“ nisu ostvarili značajniji uspjeh na listi Billboard Hot 100.

Godine 1978. nakon skoro sedam godina turneja i niza uspješnih albuma, ZZ Top otišla je na pauzu dok se Beard borio sa problemima zavisnosti. Gibbons je putovao u Evropu, Beard na Jamajku, a Hill u Meksiko. Hill je takođe proveo tri mjeseca radeći na međunarodnom aerodromu Dallas/Fort Worth, rekavši da se želi „osjećati normalno“ i „uzemljiti“ nakon godina provedenih nastupajući. Godine 1979. ZZ Top su se vratili snimanju novog albuma. Gibbons i Hill su tada već nosili brade do grudi. Potpisali su ugovor sa izdavačkom kućom Warner Bros. Records i krajem 1979. objavili album *[[Degüello]]*. Album je dostigao 24. mjesto na listi Billboard 200, a uključivao je singlove „I Thank You“ i „Cheap Sunglasses“. U aprilu 1980. godine, ZZ Top su prvi put nastupili u Evropi, gostujući u njemačkoj muzičkoj emisiji *Rockpalast* i BBC-jevoj emisiji *The Old Grey Whistle Test*. Uveli su specifičnu koreografiju u svoje nastupe uživo i počeli eksperimentisati sa sintisajzerima, što je došlo do izražaja na albumu *[[El Loco]]* iz 1981. godine. Album je dostigao 17. mjesto na listi Billboard 200, a uključivao je singlove „Tube Snake Boogie“, „Pearl Necklace“ i „Leila“. Njihova izdanja iz ovog perioda nagovijestila su moderniji zvuk.

### Moderni zvuk i komercijalni uspjeh

Gibbons je gurnuo ZZ Top u modernijem pravcu za album *[[Eliminator (album)|Eliminator]]*, objavljeno 1983. godine. Sadržao je singlove „Gimme All Your Lovin'“ i „Legs“ i dva dodatna hita „Got Me Under Pressure“ i „Sharp Dressed Man“, sa produženim dance miksom „Legs“ koji je dostigao 13. mjesto na listi Club Play Singles. Album je postao kritički i komercijalni uspjeh, prodavši više od 10 miliona primjeraka i dostigavši 10. mjesto na Billboardovoj pop listi. To je jedini album ZZ Topa koji je dobio dijamantski sertifikat.

Nekoliko muzičkih spotova sa albuma redovno se emitovalo na MTV-ju, privlačeći mnoge nove fanove. Grupa je osvojia svoje prve MTV Video Music Awards nagrade u kategorijama „Najbolji Grupni Video“ za pjesmu „Legs“ i „Najbolja Režija“ za pjesmu „Sharp Dressed Man“. Muzički spotovi su bili uključeni u video albumu *Greatest Hits*, koji je kasnije objavljen na DVD-u i nekoliko puta sertifikovan kao platinast. *Eliminator* je zadržao Gibbonsov prepoznatljivi stil sviranja gitare, dodajući elemente novog vala. Elektronska grupa Depeche Mode je navedena kao uticaj. Da bi komponovao pjesme, Gibbons je tesno sarađivao u studiju za probe grupe u Texasu, postavljajući brži tempo pomoću bubnjeva i sintisajzera. Glavne sesije snimanja u Memphisu ponovo je nadgledao Terry Manning, koji je sarađivao sa Gibbonsom kako bi zamenio mnoge doprinose Hilla i Bearda.

ZZ Top su objavili svoj deveti album *[[Afterburner]]* 1985. godine. Uprkos tome što je prodat u manjem broju primjeraka od albuma *Eliminator*, postao je najbolje rangirani album ZZ Topa, dostigavši četvrto mjesto na listi Billboard 200, sa prodajom od pet miliona primjeraka. Svi singlovi sa albuma *Afterburner* bili su hitovi, a „Sleeping Bag“ dostigao osmo mjesto na listi Billboard Hot 100 i „Stages“ su dostigli prvo mjesto na Mainstream Rock listi. Muzički spot za pjesmu „Velcro Fly“, njihov poslednji hit na listi Billboard Hot 100, koreografisala je buduća pop pjevačica Paula Abdul. ZZ Top je 1987. godine objavio *[[The Six Pack]]*, kolekciju koja je obuhvatila njihovih prvih pet albuma i *El Loco*. Ovi albumi su remiksovani s novim efektima na bubnjevima i gitari kako bi dobili „savremeniji“ zvuk, sličan onom sa albuma *Eliminator*.

*[[Recycler]]* je objavljen 1990. godine i bio je poslednji studijski album ZZ Topa za izdavačku kuću Warner Records i posljednji iz posebne zvučne trilogije u njihovom katalogu, označavajući povratak ka jednostavnijem blues zvuku vođenom gitarom sa manje sintisajzera i pop odskoka nego njihova prethodna dva albuma. Ovaj potez nije u potpunosti odgovarao bazi fanova koju su *Eliminator* i *Afterburner* izgradili, i iako je *Recycler* postigao platinasti status, nikada nije dostigao prodaju tih albuma. Međutim, singl „My Head's in Mississippi“ dostigao je prvo mjesto na listi Mainstream Rock te godine.

## Diskografija
**[[ZZ Top's First Album]]* (1971)
**[[Rio Grande Mud]]* (1972)
**[[Tres Hombres]]* (1973)
**[[Fandango!]]* (1975)
**[[Tejas (album)|Tejas]]* (1976)
**[[Degüello]]* (1979)
**[[El Loco]]* (1981)
**[[Eliminator (album)|Eliminator]]* (1983)
**[[Afterburner]]* (1985)
**[[Recycler (album)|Recycler]]* (1990)
**[[Antenna]]* (1994)
**[[Rhythmeen]]* (1996)
**[[XXX (album ZZ Topa)|XXX]]* (1999)
**[[Mescalero]]* (2003)
**[[La Futura]]* (2012)

## Napomene

## Reference

## Vanjske veze
* Službena stranica